Հավելված 1

ՀՀ ՊԵԿ նախագահի

 26  մարտի 2024թ. թիվ 355 - Ա hրամանի

**ԾՐԱԳԻՐ**

**Պետական եկամուտների կոմիտեի գործունեության վերաբերյալ գոհունակության գնահատման 2024 թվականի**

1. **Հարցման նպատակը**

Պետական եկամուտների կոմիտեի(այսուհետ` ՊԵԿ) գործունեության վերաբերյալ հարկ վճարողների գոհունակության գնահատում, կարծիքների հավաքագրում:

1. **Հարցման ընտրանքը**

Հարցումները նախատեսվում է իրականացնել ՊԵԿ պաշտոնական կայքից և կամ «Հաշվետվությունների ներկայացման էլեկտրոնային (file-online)» համակարգից օգտվող անձանց շրջանում:

1. **Հարցման եղանակը**

ՊԵԿ գործունեության վերաբերյալ գոհունակության աստիճանի գնահատմանն ուղղված հարցումները այսուհետ` Հարցումներ նախատեսվում է իրականացնել հարցաթերթիկի միջոցով (Հավելված 2), որը կտեղադրվի ՊԵԿ պաշտոնական կայքում [www.src.am](http://www.src.am) և կամ «Հաշվետվությունների ներկայացման էլեկտրոնային file-online» համակարգում: «Հաշվետվությունների ներկայացման էլեկտրոնային file-online» համակարգում կտեղադրվի համապատասխան հայտարարություն և դեպի ՊԵԿ պաշտոնական կայք կապի ճանապարհը (link): Սեղմելով կապի ճանապարհի վրա հարկ վճարողը կհայտնվի ՊԵԿ կայքի համապատասխան էջում և հնարավորություն կստանա լրացնել հարցաթերթիկը։

1. **Հարցման ժամկետը**

Հարցումը նախատեսվում է իրականացնել տարեկան 1 անգամ` յուրաքանչյուրի իրականացման ժամկետը սահմանելով 1 ամիս:

1. **Հարցման մեթոդաբանությունը**
2. Այն հարցերը, որոնք ենթադրում են բալային գնահատում` նախատեսվում է գնահատումն իրականացնել 1-5 բալային համակարգով, որտեղ «1»-ն ամենացածր գնահատականն է, իսկ «5»-ը` ամենաբարձրը (1-ին և 2-րդ պատասխանները համարվում են բացասական, 3-րդը՝ բավարար, 4-րդը՝ լավ, իսկ 5-րդը՝ գերազանց):
3. Տեղեկատվական բնույթ ունեցող հարցերը նշված են աստղանիշով (\*), որոնք բալային գնահատական չեն ստանում:
4. Եթե հարկ վճարողը 4-րդ հարցին միաժամանակ տվել է 2 «Ոչ» պատասխան, ապա վերջինիս համար բացվում են միայն հարկային հատվածին վերաբերող հարցերը (չեն բացվում նաև 5-րդ հարցի 3-րդ, 4-րդ, 6-րդ և 7-րդ ենթակետերը):
5. 5-րդ հարցի «Չեմ առնչվել» և 10-րդ հարցի «Հրաժարվում եմ պատասխանել» պատասխաններն ընտրելու դեպքում հարցման ամփոփման ժամանակ բալային գնահատական չի նախատեսվում։
6. Եթե հարկ վճարողը վերջին 1 (մեկ) տարվա ընթացքում հարկային և (կամ) մաքսային ստուգում կամ ուսումնասիրություն իրականացնելու կամ էլեկտրոնայինծանուցում ստանալու կամ միջազգային փոստային և (կամ) սուրհանդակային առաքման միջոցով անձնական օգտագործման ապրանքների ներմուծում իրականացնելուկամ այլ մաքսային մարմինների հետ առնչություն ունենալու կամ նախկինում ՊԵԿ գործունեության վերաբերյալ գոհունակության գնահատման հարցմանը մասնակցելու վերաբերյալ հարցերին տվել է «Ոչ» պատասխան, ապա դրանց ենթահարցերը չեն բացվում:
7. Եթե վերջին 1 (մեկ) տարվա ընթացքում հարկային և (կամ) մաքսային ստուգում կամ ուսումնասիրություն իրականացնելու կամ էլեկտրոնայինծանուցում ստանալու վերաբերյալ հարցին տվել է Այո պատասխան միայն հարկային հատվածի մասով, ապա հաջորդող ենթահարցը բացվում է միայն հարկայինի վերաբերյալ:
8. Եթե մասնակիցը «Արդյո՞ք տեղյակ եք ՊԵԿ-ում իրականացվող բարեփոխումներից» հարցին տվել է «Տեղյակ չեմ**»** պատասխան, ապա դրան հաջորդող ենթահարցը չի բացվում:
9. Եթե մասնակիցը «Արդյո՞ք տեղյակ եք ՊԵԿ-ում իրականացվող բարեփոխումներից» հարցին տվել է«Հիմնականում տեղյակ եմ» կամ «Ամբողջովին տեղյակ եմ» պատասխան միայն հարկային հատվածի մասով, ապա դրան հաջորդող ենթահարցը բացվում է միայն հարկայինի վերաբերյալ:
10. «Արդյո՞ք համալիր հարկային ստուգման ընթացքում ներկայացրել եք հարկային պարտավորությունները ճշգրտող հաշվարկներ» ենթահարցը բացվում է միայն 8-րդ հարցի «Այո, համալիր հարկային ստուգում» պատասխանի դեպքում:
11. Եթե մասնակիցը «Արդյո՞ք ՊԵԿ պաշտոնատար անձանց հետ հարաբերություններում Դուք և (կամ) Ձեր մտերիմներն առնչվել եք կոռուպցիոն դրսևորումների հետ» հարցին տվել է առնվազն 1 «Այո» պատասխան, ապա դրան հաջորդող ենթահարցը բացվում է:
12. ՊԵԿ պաշտոնատար անձանց հետ հարաբերություններում ստորև նշված կոռուպցիոն ինչպիսի՞ դրսևորումների հետ եք առնչվել հարցը կարող է ենթադրել 1-ից ավելի հնարավոր պատասխաններ:
13. Մասնակիցների կողմից ներկայացված պատասխանների արդյունքում ստացված 3 և ավելի բալի դեպքում համարվում է, որ մասնակիցը ՊԵԿ գործունեությանը տվել է դրական գնահատական։ Բացառություն են կազմում «Արդյո՞ք ՊԵԿ պաշտոնատար անձանց հետ հարաբերություններում Դուք և (կամ) Ձեր մտերիմներն առնչվել եք կոռուպցիոն դրսևորումների հետ» և «Արդյո՞ք տեղյակ եք ՊԵԿ-ում իրականացվող բարեփոխումներից» հարցերը, որոնց դեպքում դրական գնահատական են համարվում համապատասխանաբար «Ոչ» և «Հիմնականում տեղյակ եմ», «Ամբողջովին տեղյակ եմ» պատասխանները:
14. Հարցման մասնակիցներին հնարավորություն է տրվում ներկայացնելու իրենց առաջարկներն ու առկա խնդիրները, ինչպես նաև ցանկության դեպքում նշելու կոնտակտային տվյալները` բարձրացված հարցերն անհրաժեշտության դեպքում հարկային մարմնի հետ քննարկելու նպատակով:
15. Հարցաշարում չպատասխանված հարցերի առկայության դեպքում ծրագիրը ինքնաշխատ եղանակով հուշում է այդ մասին և թույլ չի տալիս ավարտել հարցումը։
16. Հարցման վերջում մասնակիցը պետք է սեղմի «Հաստատել» կոճակը՝ հարցմանն իր մասնակցությունն ավարտելու համար։
17. **Հարցումների ձևատեսքը ՊԵԿ պաշտոնական կայքում և կամ File-online համակարգում**

«Հաշվետվությունների ներկայացման էլեկտրոնային file-online» համակարգ մուտք գործելիս անմիջապես պետք է հայտնվի պատուհան (համաձայն Ձևատեսքի), որում նշված է, որ ՊԵԿ պաշտոնական կայքում իրականացվում է հարկ վճարողների գոհունակության աստիճանի վերաբերյալ հարցում, և այցելուին խնդրում են մասնակցել հարցմանը` մեծապես կարևորելով վերջիններիս մասնակցությունը: Հարցմանը մասնակցությունը կտևի 3-4 րոպե: Միաժամանակ, ՊԵԿ պաշտոնական կայքում տեղադրվում է հարցման իրականացման վերաբերյալ նույնաբովանդակ հայտարարություն:

**Ձևատեսք**

**ՀԱՐԳԵԼԻ ԱՅՑԵԼՈՒ**

**ԽՆԴՐՈՒՄ ԵՆՔ ՄԱՍՆԱԿՑԵԼ ՊԵՏԱԿԱՆ ԵԿԱՄՈՒՏՆԵՐԻ ԿՈՄԻՏԵԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ԳՈՀՈՒՆԱԿՈՒԹՅԱՆ**

**ԳՆԱՀԱՏՄԱՆ ՀԱՐՑՄԱՆԸ:**

**ՀԱՐՑՄԱՆԸ ՄԱՍՆԱԿՑՈՒԹՅՈՒՆԸ ԿՏԵՎԻ 3-4 ՐՈՊԵ:**

**ՁԵՐ ԿԱՐԾԻՔԸ ՄԵԾԱՊԵՍ ԿԱՐԵՎՈՐՎՈՒՄ Է ՀԱՐԿԱՅԻՆ ԵՎ ՄԱՔՍԱՅԻՆ ՎԱՐՉԱՐԱՐՈՒԹՅԱՆ ԿԱԶՄԱԿԵՐՊՄԱՆ ՀԱՄԱՐ:**

**ՀԱՐՑՄԱՆԸ ՄԱՍՆԱԿՑՈՒԹՅԱՆ ՀԱՄԱՐ ՍԵՂՄԵՔ ՀՂՈՒՄԸ**

 

1. **Հարցման ամփոփում**

Հարցումների իրականացման ժամկետի ավարտից հետո ՊԵԿ տեղեկատվական տեխնոլոգիաների վարչությունը հարցման արդյունքներն ամփոփում և 5 աշխատանքային օրվա ընթացքում տրամադրում է ՊԵԿ զարգացման և վարչարարության ռազմավարական ծրագրերի վարչությանը` համաձայն 3-րդ հավելվածի:

ՊԵԿ զարգացման և վարչարարության ռազմավարական ծրագրերի վարչության հետազոտությունների և զարգացման բաժինը տեղեկատվությունը ստանալուց հետո 15 աշխատանքային օրվա ընթացքում արդյունքները վերլուծում, ամփոփում և ներկայացնում է Պետական եկամուտների կոմիտեի նախագահին: